**Халықаралық қатынастар факультетінің халықаралық құқық мамандығы бойынша 3 курс студенттеріне «Қылмысты квалификациялаудың теориясы» пәні бойынша емтихан сұрақтары.**

1-блок

1. Қылмыстық құқық бұзушылықты квалификациялаудың түсінігі және оның практикалық мағынасы.

2. Қылмыстық құқық бұзушылықты дұрыс квалификациялаудың маңызын практикалық қызметтегі ролімен байланыстыра қарастырыңыз.

3. Қылмыстық құқық бұзушылықты квалификациялау-қылмыстық құқықтың басты мәселесінің бірі ретіндегі байланысын ашыңыз.

4. Қылмыстық құқық бұзушылықты квалификациялау сатыларын процессуалдық және ой қызметі ретінде салыстырмалы анықтаңыз.

5. Қылмыстық құқық бұзушылықты квалификациялау түрлеріне бөлу негізі ретіндегі белгілерін қолдана отырып сипаттама беріңіз.

6. Қылмыстық заңның қылмысты квалификациялаудың заңды моделі ретіндегі ролін көрсетіңіз.

7. Қылмыстық заңның міндеттері мен жүйесін қылмысты квалификациялау қызметімен байланыстыра қарастырыңыз.

8. Қылмыстық заңның кеңістіктегі және уақытындағы күші бойынша квалификациялау ережелері.

 9. Қылмыстық заңның кері күші жағдайында заңды қолдану және оның адаммгершілік, гуманизм қағидаларымен байланысы.

10. Қылмыстық құқықтық нормалардың түрлері және олардың қылмысты квалификациялау барысында қолданылатын түрлері.

11. Қылмыстық құқық бұзушылық объектісінің түсінігі және оның қылмысты квалификациялаудағы маңызы.

12. Қылмыстық құқық бұзушылық объектілерінің түрлері бойынша квалификациялау ережелері.

1 3. Қылмыстық құқық бұзушылықтың заты бойынша квалификациялау ережелерін Қылмыстық кодекстен арнайы баптарды қолдана отырып көрсетіңіз.

14. Қылмыстық құқық бұзушылықтың объективтік жағының түсінігі және оның қылмысты квалификациялаудағы маңызы.

15. Қылмысты іс-әрекет және квалификациялау. Іс-әрекет түрлері бойынша ұқсас және айырмашылығы бар қылмыстардан мысалдар келтіріңіз.

16. Зардаптың түрлері, көлемі бойынша квалификациялау және Қылмыстық кодекстегі осыған сай баптарды келтіре отырып жауапты негіздеңіз .

17. Себепті байланыстың қылмысты квалификациялаудағы ролі.

18. Қылмыстық құқық бұзушылықтың объективтік жағының қосымша белгілері бойынша квалификациялау.

19. Қылмыстық құқық бұзушылықтың субъективтік жағының түсінігі және қылмысты квалификациялаудағы маңызы.

20. Кінәнің нысандары бойынша квалификациялау ретінде субъективтік жақ белгілері арқылы ажыратылатын қылмыстарды келтіріңіз.

21. Субъективтік жақтың қосымша белгілері және олардың міндетті белгі ретінде бағаланатын жағдайын анықтаңыз.

22. Кінәнің қос нысанымен жасалған қылмыстарды квалификациялау және кінәнің қос нысаны заңда арнайы келтірілмеген жағдайлардағы квалификациялаумен байланыстыра қарастырыңыз..

23. Қатенің түсінігі және оның түрлері бойынша квалификациялау.

24. Қылмыстық құқық бұзушылықтың субъектісі және оның квалификациялаудағы маңызы.

25. Қылмыстық құқық бұзушылықты арнайы субъектілер бойынша квалификациялау. Бір немесе бірнеше баптардың арасында субъекті бойынша квалификация түрлерін қарастырыңыз.

2-блок

1. Аяқталмаған қылмысты әрекеттердің сипаттамасы және квалификациялау ережелері.

2. Қылмысқа дайындалу және квалификация тәртібі.

3. Қылмысқа оқталу және квалификация тәртібі.

4. Қылмыстық құқық бұзушылыққа қатысушылықтың белгілері және олардың қылмысты квалификациялаудағы маңызы.

5. Қылмыстық құқық бұзушылыққа қатысушылардың түрлері және квалификациялау тәртібі.

6. Қылмысқа қатысушылықтың нысандары бойынша квалификациялау. ҚК 28 және 262 баптарының квалификация кезінде қолданылатын негіздерін анықтаңыз.

7. Іске аспаған қылмысқа қатысушылық бойынша квалификация жүргізу ережесін орындаушының және өзге қатысушылардың әрекеттерімен байланыстыра қарастырыңыз.

 8. Қылмыстық құқық бұзушылыққа қатысушылықтағы арнайы субъектілердің әрекеттерін квалификациялау және өзге қатысушылардың әрекеттеріне құқықтық баға беріңіз.

9. Қылмысқа қатысушының қылмыстан бас тартуы және оның салдары. Бас тартқан адамның жауаптылықтан босатылатын және босатылмайтын жағдайларын анықтаңыз.

 10. Қылмысқа қатысушының шектен шығушылы (эксцесс) болғанда шектен шыққан және шықпаған қатысушылардың әрекеттеріне квалификация ережесін беріңіз .

11. Қылмысқа жанасушылықтың түрлері бойынша квалификация жүргізу.

 12. Қылмыстық құқық бұзушылық көптілігінің түсінігі және түрлері бойынша квалификация ережелері.

 13. Жекелеген қылмысты әрекеттермен көптік қылмыстардың ара қатынасы.

 14. Бірнеше рет жасалған қылмысты әрекеттерді квалификациялау тәртібі. Қылмыстық кодексте баптың арнайы бөлімі болмаған жағдайда квалификация жүргізудің ерекшелігі.

15. Қылмыстық құқық бұзушылық жиынтығының түсінігі, түрлері және квалификациялау тәртібі.

 16. Қылмыстың қайталануының (рецидив) түсінігі және квалификациялау тәртібі.

17. Нормалар бәсекелестігінің түсінігі, түрлері және нормалар бәсекелестігі болғанда қолданылатын заң нормалары.

18. Жалпы және арнайы нормалар бәсекелестігі болғанда жалпы нормалар және арнайы нормалардың қолданылатын негіздерін анықтаңыз.

19. Бүтін және бөлік нормалар бәсекелестігі. Бөлік нормалар бойынша квалификацияланатын жағдайды негіздеп анықтаңыз.

20. Жеке адамға қарсы қылмыстық құқық бұзушылықтардың түсінігі және түрлеріне азаматтардың от-басы мүдделері, конституциялық құқықтары мен бастандықтарымен байланыстырып, салыстырмалы талдау беріңіз.

21. Адам өміріне қарсы қылмыстық құқық бұзушылықтар және оларға квалификация жасау барысында ажырату негіздері.

22. Адамның денсаулығына қарсы қылмыстық құқық бұзушылықтарды ҚК өзге тарауларындағы адам денсаулығына зардап келтіретін қылмысты әрекеттерден ажырата қарастырыңыз және квалификация ережелерін көрсетіңіз.

23. Адамның жыныстық бостандығына қарсы қылмыстар және адамның өміріне денсаулығына зардап келтірген жағдайлардағы квалификациялау тәртібі.

24. Адамның ар-намысы қылмыстық құқық бұзушылықтың тікелей және қосымша объектісі болатын жағдайларға квалификация жасаңыз.

25. Адамның жеке бостандығы қылмыстық құқық бұзушылықтың тікелей және қосымша объектісі болатын жағдайларға квалификация жасаңыз.